## La Generalitat desaconsella l’ús del foc per a l’eliminació de restes agrícoles per l’elevat risc d’incendis

*** La Conselleria d’Agricultura i la de Justícia mantindran una coordinació constant per a avaluar l’autorització de crema**

A la vista de la previsió meteorològica en les pròximes dos setmanes, i després de la reunió de coordinació, la Generalitat desaconsella l’ús del foc per a l’eliminació de restes agrícoles, a causa de l’elevat risc d’incendis forestals.

Després d’haver escoltat les peticions del sector per a flexibilitzar la prohibició de la crema, des de la Secretaria Autonòmica d’Agricultura, Ramaderia i Pesca, junt amb la Direcció General de Prevenció d’Incendis Forestals es crea una comissió de treball per a reavaluació periòdica, estudiant les necessitats agronòmiques de cada cultiu i tenint en compte les previsions de risc.

Per part de la Conselleria d’Agricultura han assistit el secretari autonòmic, Javier Bartolomé, i el director general de la PAC, Joaquín Gómez, els quals han recordat que, “davant de la previsió actual de falta de pluges i altes temperatures, s’aconsella no autoritzar excepcionalment la crema de restes agrícoles en estes dates”.

El director general de Prevenció d’Incendis Forestals, Francisco José Aparisi, ha manifestat que “hem desaconsellat la crema de material vegetal pels informes meteorològics desfavorables, i hem acordat col·laborar per a trobar una solució que no implique riscos”.

Fecha: 25/09/2023